text: وزیر اعظم مودی نے کہا کہ بنگلہ دیش کی جنگ آزادی کے دوران قائم ہونے والے دوطرفہ تعلقات ہندوستان کے لیے اوّلین ترجیح ہیں۔ گذشتہ پانچ برسوں میں دونوں ملکوں نے بہت سے پیچیدہ التوا شدہ مسائل مثلاً زمین کی حد بندی کو حل کرنے میں بہت ہی سمجھداری اور صبر وتحمل کا مظاہرہ کیا۔ وزیر اعظم نے بنگ بندھو شیخ مجیب الرحمن کی صدسالہ یوم پیدائش کی یادگار (2020 میں) اور بنگلہ دیش کی آزادی کے پچاس سال پورے ہونے پر (2021میں) مشترکہ کوششوں سے منائی جانے والی تقریبات سے ہندوستان اور بنگلہ دیش کے تعلقات کو نئی سطح پر پہنچانے کی اہمیت پر زور دیا۔